જ્યારે ઉગાને રા’નવઘણ તરીકે સૈનિકોની સામે રજુ કરવામાં આવ્યો ત્યારે સૈનિકોને પણ શંકા ગઇ. શંકાના નિવારણ માટે દેવાયત બોદરના હાથમાં તલવાર આપીને રા’નવઘણની હત્યા કરવા જણાવ્યુ. સૈનિકોને હતુ કે જો આ એનો દિકરો હોય તો દેવાયતનો હાથ ધ્રુજશે. દેવાયત બોદરે વિચલીત થયા વગર એક જ ઘા એ પોતાના એકના એક દિકરા ઉગાનું માથું ઘડ પરથી ઉતારી લીધું ( આ સમયે ઉગાએ શું કર્યુ એની કોઇ વાતો ઇતિહાસમાં લખાયેલી નથી પણ આ ઘટના બની ત્યારે ઉગો 12 વર્ષ વટાવી ચુક્યો હતો. 12 વર્ષના છોકરાને બધી જ ખબર પડે. પિતાના હાથમાં તલવાર જોઇને એ વિરોધ કરી શક્યો હોત કે હું તમારો દિકરો છું મને શા માટે મારો છો પરંતું ઉગો એક પણ શબ્દ નહિ બોલ્યો હોય એ પાકુ કારણકે જો એ કંઇ બોલ્યો હોત તો સૈનિકોને ખબર પડી ગઇ હોત. આ બતાવે છે કે દેવાયત આહીરે 12 વર્ષની ઉંમરના દિકરા ઉગામાં પણ કેવી દેશભક્તિ અને રાજ્ય પ્રત્યેની વફાદારીનું સિંચન કર્યુ હશે)